*Kivonat a Jászberény Városi Önkormányzat Képviselő-testületének 2019. június 12-én megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***194/2019. (VI. 12.) határozata***

***a jászberényi 5155 hrsz-ú, természetben Jászberény, Kossuth Lajos u. 58. szám alatt található ingatlan bérbeadásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a, továbbá a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet 19. §-ában foglaltak alapján hozzájárul a Jászberény Városi Önkormányzat (a továbbiakban: Önkormányzat) tulajdonát képező **jászberényi 5155 hrsz-ú, 719 m2 területű, kivett irodaház, udvar megnevezésű, természetben a Jászberény, Kossuth Lajos u. 58. szám alatt található ingatlan, Jászberényi Vagyonkezelő és Városüzemeltető Nonprofit Zrt.** (a továbbiakban: JVV NZrt., székhely: 5100 Jászberény, Margit-sziget 1., adószám: 11267827216, képviseli: Horgosi Zsolt ügyvezető) **részére** – a nemzeti vagyonról szóló 2011. évi CXCVI. törvény 11. § (17) bekezdés b) pontja alapján versenyeztetés mellőzésével – **történő bérbeadásához** a város lapja, a Jászkürt szerkesztőség elhelyezése céljából.
2. A bérleti jogviszony **2019. június 15. napjától kezdődően határozatlan időtartamra** szólóan jön létre. A bérleti szerződésben rögzíteni kell a rendes felmondás – 60 napos felmondási idő megtartása mellett – mindkét felet megillető jogának kikötését.
3. A szerződésben kikötendő **bérleti díj összege 15.000.- Ft/hó + Áfa,** mely a KSH által évente közzétett inflációs ráta mértékével – a közzétételt követően minden naptári év január 1-jére visszamenőleges hatállyal – automatikusan megemelkedik. A bérlő a bérleti díjat az Önkormányzat által kiállított számla alapján köteles megfizetni.
4. A bérleti szerződésben rögzíteni kell továbbá az alábbiakat:

* Az ingatlan fenntartásával, üzemeltetésével kapcsolatban felmerülő költségeket a bérlőnek kell viselnie.
* A bérlőt az ingatlan rendeltetésszerű használatával kapcsolatosan az alábbi költségek terhelik:
* az általa használt ingatlan karbantartása,
* az általa használt ingatlan közüzemi díjai (szemétszállítás díja, víz- és csatornadíj, víz-, melegvíz díja, elektromos energia díja, gázfogyasztás díja) és a külön szolgáltatások díja (kábel Tv díj, internet díj, kéményseprő díj, telefon díj, stb.).
  + A bérbeadó a szerződésszegés abbahagyására irányuló írásbeli felszólítás kézhezvételét követően 8 munkanapon belül felmondhatja a szerződést, ha
* a bérlő a rendelkezésére bocsátott ingatlanban nem az 1. pontban nevezett tevékenységet végzi, azt nem a megjelölt célra használja,
* a bérlő a meghatározott költségeket nem fizeti meg,
* a bérlő a szerződésben vállalt, vagy jogszabályban előírt egyéb lényeges kötelezettségét nem teljesíti,
* a bérlő a használt ingatlant rongálja, vagy rendeltetésével ellentétesen használja.

1. A Képviselő-testület felhatalmazza Jászberény Város Polgármesterét az Önkormányzat, mint bérbeadó és a JVV NZrt., mint bérlő közötti bérleti szerződésnek az Önkormányzat képviseletében történő aláírására.

**Határidő:** 2019. június 15. (a bérleti szerződés aláírására)

**Felelős**: Dr. Szabó Tamás polgármester (az 5. pontban foglaltak vonatkozásában)

Kiss József, a PH Közgazdasági Iroda vezetője

1. A Képviselő-testület hozzájárul az Önkormányzat és a JVV NZrt. között 2012. március 26. napján, a jászberényi 3908 hrsz-ú, természetben Jászberény, Fürdő u. 5-7. szám alatt található ingatlanban lévő 103 m2 alapterületű iroda – és üzlethelyiség vonatkozásában megkötött bérleti szerződés közös megegyezéssel történő megszüntetéséhez.
2. A Képviselő-testület felhatalmazza Jászberény Város Polgármesterét a 6. pontban nevezett bérleti szerződés megszüntetése tárgyban kötendő megállapodásnak az Önkormányzat képviseletében történő aláírására.

**Határidő:** folyamatos (a bérleti szerződés megszüntetése aláírására)

**Felelős**: Dr. Szabó Tamás polgármester (a 7. pontban foglaltak vonatkozásában)

Kiss József, a PH Közgazdasági Iroda vezetője

**Erről:**

1. JVV NZrt. – Jászberény,
2. Jász-Nagykun-Szolnok Megyei Kormányhivatal – Szolnok,
3. PH Közgazdasági Iroda – helyben,
4. Gazdasági és Tulajdonosi Bizottság tagjai – helyben,
5. Képviselő-testület valamennyi tagja – helyben,
6. Irattár

**é r t e s ü l.**

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. június 13.*

*(Dr. Bessenyei Lilla)*

*irodavezető*